**Ciències Socials**

|  |  |
| --- | --- |
| Indicadors competencials per a avaluar propostes didàctiques | |
| Indicadors Competencials | Autoavaluació Breu |
| La UD té per objectiu respondre una pregunta/resoldre un problema? | Es plantegen qüestions per reflexionar i debatre sobre la discapacitat mitjançant el treball cooperatiu. |
| La introducció és atractiva? (es lliga al context vital de l’alumne o a preguntes que s’han pogut plantejar?) | Sí. Està lligat a un context real i vinculat a l’experiència normalitzada del dia a dia de l’alumnat, en la societat actual que és diversa. |
| Els continguts s’estructuren entorn d’una tasca? | Sí. La pel·lícula esdevé el mitjà principal per tractar els aspectes relacionats amb el tema de la discapacitat. I a partir d’ella es van generant tasques de forma progressiva. |
| S’elabora un producte en cada UD? | No. En algunes sí que és contempla però no a totes, ja que el tema tractat s’assoleix amb la pràctica i requereix temps, per aquest motiu en algunes s’ha valorat l’actitud, l’interès i valors com la solidaritat i la generositat. |
| Treballa coneixements adquirits anteriorment i estimula nous aprenentatges? | Sí. Aquestes activitats són plantejades al 3r Trimestre, això significa que alguns continguts relacionats ja s’han treballat prèviament. I les activitats programades ajuden a construir aprenentatge significatiu. |
| Es relacionen diferents coneixements d’altres matèries? | Sí, els continguts estan relacionats amb Tutoria, Llengües i Religió. Podríem dir que també s’han treballat continguts transversals, que no són objecte de disciplines concretes. |
| La UD ofereix tasques que permeten resolucions diferents, estimulant la creativitat? | Sí. Treballar qüestions que parteixen del contingut de les activitats donen l’oportunitat de construir diferents respostes. |
| Implica la utilització de diversos materials i recursos per a treballar els continguts? | Els materials emprats rauen fonamentalment en els recursos o coneixements del propi alumnat, ja que han de compartir i dialogar entre ells, per arribar a acords. |
| Utilitza internet per a fer-ne un ús de, com a mínim els aspectes següents: interactivitat, múltiples punts de vista, informació actual? | L’alumnat no l’utilitza perquè l’activitat plantejada no ho requeria. |
| Es treballen els aspectes següents? Comprensió lectora, expressió oral i escrita, comunicació audiovisual, TIC, educació en valors. | En general sí, excepte les TIC. L’alumnat havia de comunicar i compartir les seves respostes i preguntar dubtes. I l’activitat final també requeria l’exposició oral, així com el lliurament de les respostes per escrit. Els valors també es treballen en les activitats plantejades. |
| Es fomenta l’autonomia de l’alumnat? | Sí, en quant a la realització inicialment individual de l’activitat, i també en quant a la participació i presa de decisions, en el treball en grup. |
| S’intervé a partir de preguntes adequades més que amb explicacions? | Sí. S’intervé més amb diferents qüestions que no pas explicacions o presentacions magistrals. |
| Es complementa el treball autònom amb el grupal? | Sí. Es combina el treball individual i el treball grupal. El treball individual per respondre qüestions breus que han de reflexionar i compartir amb els companys, però també es realitza treball grupal, per debatre i prendre decisions i/o acords. |
| En el treball en equip s’han definit rols que proporcionen múltiples perspectives des de les quals estudiar el tema? | S’han emprat instruccions per a que cadascun dels membres del grup assumís i desenvolupes un rol en la tasca a desenvolupar. D’altra banda per explicar algunes qüestions s’ha indicat trobar exemples en la vida de l’alumnat a diferents contextos (familiar, social, alumne, etc.) on l’alumne no desenvolupa el mateix paper social. |
| Implica raonar sobre el que s’ha fet i justificar els resultats? | Sí. Han d’exposar opinions a partir de l’experiència del personatge, reflexionar, debatre-les i arribar a acords per transmetre-ho justificadament a la resta de companys i companyes. |
| S’avança en la representació de manera cada vegada més precisa usant progressivament un llenguatge més acurat? | No, malgrat poden emprar-se algunes paraules més tècniques a arrel del vocabulari específic sobre la discapacitat. Però no s’ha treballat de forma conscient o intencionada. Cal tenir en compte que a la redacció de les activitats escrites podria sortir reflectit. |
| Inclou una rúbrica d’avaluació? | Sí, en quant a la valoració que es fa al treball en grup de la darrera activitat. La rúbrica té una valoració d’un 70%. |
| Conté una conclusió amb un vincle clar amb la introducció? Exposa clarament les tasques cognitives dels alumnes i suggereix com aquest aprenentatge es podria aplicar a altres qüestions i àmbits? | Sí conté una breu conclusió que recull la idea del que s’ha treballat al llarg de les sessions. Però no entra a exposar les tasques cognitives dels alumnes. Tampoc es suggereix de forma explicita l’aplicació a altres àmbits, tot i que queda implícita. |